English: Thank you. I'm very grateful for the comments that you've made. I know that I'm lucky to be the Chair of a committee that's taken on a piece of work that's equally as keen to make sure that we're doing something to address and make sure we've got the right culture that exists, not just for now but in the future. You've made some very important points there, Paul. I think on your first point about looking at other institutions, we're very much aware of what's happened in the Westminster Government and their new plans. I think it is important to look at similarities and to learn from other institutions as well as organisations, but I do agree that it's important that we have a bespoke system. We're all coming from different times, different perspectives, different issues, but I think where there is similarity, it's important to look to those; but we should be looking to see what we've got here in Wales and how we can really become the leaders and a beacon for the future, to make sure that we've got the right culture and that people want to not just work here but to be Members here as well. The commissioner is working as well on doing a piece of work with political parties, so that's a piece of work outside of the standards committee. I know that the commissioner has been speaking with other party groups. I'm not sure if they've all been completed yet. I think there are maybe one or two parties that he's left to deal with, but I know that piece of work is ongoing. Because it is important that we're looking at all the processes and the procedures that are going on so that we're not duplicating. I know that's something that we should be doing. No member of staff expects to make a complaint about an Assembly Member when they start the job. Nobody in any job expects to make that complaint. I did actually ask my staff if they knew how to make a complaint against me in the future, and they told me the colour of the leaflet that they had on their induction day but they weren't able to put their hands on it. So, I think having an induction is really important and making sure that staff are aware and up to speed about how they can make a complaint in the future, but I think that needs to be ongoing as well. It needs to be very clear on the website. We've got the posters up now with the phone number and there is a dedicated e-mail as well. But I think we have to make sure that it's not just at the start we're letting people know, but that we're continually letting people know how they can make a complaint if they need to. But you're quite right; we should be looking at prevention, really. This is something that, as you say, came out loud and clear in our evidence last week. I think we have to really be looking to see how we can stop and make sure there isn't any inappropriate behaviour. We need to be working towards that aim, rather than how we deal with it. You mentioned online abuse. I've been very worried about that myself. I see it regularly on Twitter and social media, Facebook and all these other things. I think that that is something that we have to be aware of, have to look at, and how we all treat each other, because some of the abuse online - if we're looking to make sure that people feel empowered and able to come forward, I'm not really sure how social media is actually helping anybody to come forward at the moment. So, that's pretty alarming. As you say, on monitoring, this piece of work that we're doing, the committee's doing, is not the end. This piece of work, the inquiry, when we report - we have to keep a watching brief on this. Because nothing is going to be solved by one inquiry. We need to be making these steps, putting the procedures in place, but we really must be keeping a watching brief on that, and also perhaps having a wider conversation with our partners. You've mentioned that some people are doing some great work at the moment and I think we need to look to them as well.
Welsh: Diolch. Rwy'n ddiolchgar iawn am y sylwadau rydych wedi'u gwneud. Gwn fy mod yn lwcus i fod yn Gadeirydd ar bwyllgor sydd wedi ymgymryd â darn o waith ac sydd yr un mor awyddus i wneud yn siŵr ein bod yn gwneud rhywbeth i sicrhau bod gennym y diwylliant cywir, nid ar hyn o bryd yn unig, ond yn y dyfodol. Rydych wedi gwneud pwyntiau pwysig iawn, Paul. Mewn perthynas â'ch pwynt cyntaf ynglŷn ag edrych ar sefydliadau eraill, credaf ein bod yn ymwybodol iawn o'r hyn sydd wedi digwydd yn Llywodraeth San Steffan a'u cynlluniau newydd. Credaf ei bod yn bwysig edrych ar bethau sy'n debyg a dysgu gan sefydliadau eraill yn ogystal â mudiadau, ond rwy'n cytuno ei bod yn bwysig inni gael system bwrpasol. Mae pob un ohonom yn dod o adegau gwahanol, ac yn meddu ar safbwyntiau gwahanol a materion gwahanol, ond lle y ceir pethau sy'n debyg, credaf ei bod yn bwysig edrych ar y rheini; ond dylem fod yn edrych i weld beth sydd gennym yma yng Nghymru a sut y gallwn ddatblygu o ddifrif i fod yn arweinwyr a goleuo'r llwybr i'r dyfodol, er mwyn gwneud yn siŵr fod gennym y diwylliant cywir a bod pobl nid yn unig eisiau gweithio yma, ond eu bod eisiau bod yn Aelodau yma hefyd. Mae'r comisiynydd hefyd yn bwriadu gwneud gwaith gyda'r pleidiau gwleidyddol, felly gwaith y tu allan i'r pwyllgor safonau fydd hwnnw. Gwn fod y comisiynydd wedi bod yn siarad â phleidiau eraill. Nid wyf yn siŵr a yw pob un wedi'i gwblhau eto. Credaf fod ganddo un neu ddwy blaid ar ôl i ymdrin â hwy efallai, ond gwn fod y gwaith hwnnw ar y gweill. Oherwydd mae'n bwysig ein bod yn edrych ar yr holl brosesau a gweithdrefnau sydd ar y gweill fel nad ydym yn dyblygu. Gwn fod hynny'n rhywbeth y dylem fod yn ei wneud. Nid oes unrhyw aelod o staff yn disgwyl y byddant yn gwneud cwyn am Aelod Cynulliad pan fyddant yn cychwyn y swydd. Nid oes neb mewn unrhyw swydd yn disgwyl gwneud cwyn o'r fath. Mewn gwirionedd, gofynnais i fy staff a oeddynt yn gwybod sut i wneud cwyn yn fy erbyn yn y dyfodol, a dywedasant wrthyf pa liw oedd y daflen a gawsant ar eu diwrnod ymsefydlu ond nid oeddynt yn gallu cael gafael arni. Felly, rwy'n credu bod cael proses ymsefydlu yn bwysig iawn ynghyd â gwneud yn siŵr bod y staff yn ymwybodol ac yn deall sut y gallant wneud cwyn yn y dyfodol, ond credaf fod angen i hynny fod yn barhaus yn ogystal. Mae angen iddo fod yn glir iawn ar y wefan. Mae gennym y posteri i fyny bellach gyda'r rhif ffôn a cheir cyfeiriad e-bost penodol yn ogystal. Ond rwy'n credu bod yn rhaid i ni wneud yn siŵr ein bod yn rhoi gwybod i bobl drwy'r amser sut y gallant wneud cwyn os ydynt angen gwneud hynny, yn hytrach nag ar y dechrau'n unig. Ond rydych yn llygad eich lle; dylem fod yn edrych ar atal, mewn gwirionedd. Fel y dywedwch, mae hyn yn rhywbeth a oedd i'w weld yn amlwg yn ein tystiolaeth yr wythnos diwethaf. Rwy'n credu bod yn rhaid i ni edrych i weld sut y gallwn wneud yn siŵr nad oes unrhyw ymddygiad amhriodol yn digwydd. Mae angen i ni weithio tuag at y nod hwnnw, yn hytrach na sut yr awn i'r afael ag ymddygiad o'r fath. Fe sonioch chi am gam-drin ar-lein. Rwyf wedi bod yn bryderus iawn am hynny fy hun. Rwy'n ei weld yn rheolaidd ar Twitter ac ar y cyfryngau cymdeithasol, Facebook a'r holl bethau eraill hyn. Credaf fod hynny'n rhywbeth y mae'n rhaid i ni fod yn ymwybodol ohono, ac edrych arno, a sut y mae pawb ohonom yn trin eraill, oherwydd mae rhywfaint o'r cam-drin ar-lein - os ydym yn ceisio gwneud yn siŵr fod pobl yn cael eu grymuso ac yn teimlo'n ddigon hyderus i roi gwybod amdano, nid wyf yn siŵr sut y mae cyfryngau cymdeithasol yn helpu unrhyw un i roi gwybod amdano ar hyn o bryd mewn gwirionedd. Felly, mae hynny'n destun gofid. Fel y dywedwch, mewn perthynas â monitro, nid y gwaith hwn rydym yn ei wneud, y gwaith y mae'r pwyllgor yn ei wneud, yw pen draw hyn. Y gwaith hwn, yr ymchwiliad, pan fyddwn yn adrodd - mae'n rhaid i ni gadw golwg ar hyn. Oherwydd ni fydd dim yn cael ei ddatrys gan un ymchwiliad. Mae angen i ni gymryd y camau hyn, a rhoi gweithdrefnau ar waith, ond mewn gwirionedd mae'n rhaid i ni gadw golwg ar hynny, ac efallai cael sgwrs ehangach gyda'n partneriaid hefyd. Rydych wedi sôn fod rhai pobl yn gwneud gwaith gwych ar hyn o bryd a chredaf fod angen i ni edrych arnynt hwy hefyd.